**XVI НАЦИОНАЛЕН КОНКУРС ЗА РИСУНКА –**

**ДИГИТАЛНА ЖИВОПИС И ГРАФИКА**

**„МОЯТА БЪЛГАРИЯ“**

Конкурсът за рисунка - дигитална живопис и графика „Моята България“ се организира от Младежки център - Добрич с подкрепата на Община град Добрич.

**РЕГЛАМЕНТ**

Целта на конкурсаза рисунка - дигитална живопис и графика „Моята България“ e децата и младите хорада покажат своя талант; да се създаде по-голям интерес към компютърното рисуване; да се стимулира творческия потенциал на децата и младите хора.

Право на участие в конкурсаимат всички деца и млади хора на възраст от 10 до 29 години навършени към 31 декември 2021 г. в четири възрастови групи:

* І група 10 - 12 години;
* ІІ. група 13 - 15 години;
* ІІІ група 16 - 18 години;
* ІV група 19 - 29 години;

Всеки участник може да изпрати до 2 творби.

Творбите трябва да са създадени със свободна ръка с електронните инструменти за рисуване на подходящи графични редактори на компютъра например : Microsoft Paint, Corel Painter Classic, Corel DRAW, Adobe Illustrator, Photoshop, Macromedia Free Hand, Wizard brush и др.

Всяка рисункаучастваща в конкурса трябва да е представена на хартиенносител – **формат А3, без рамка и паспарту.**

Творбите трябва да бъдат придружени от следната информация:

* Заглавие на творбата;
* Трите имена на автора;
* Дата и година на раждане;
* Точен адрес;
* Учебно заведение (школа);
* Адрес за кореспонденция - e-mail; телефон
* Име на програмния продукт с който е създадена.

Изисквания към творбите:

* Да са рисувани със свободна ръка с инструментите на графичните редактори.
* Да не са изработени върху готови картини.
* Рисунката да не е участвала в други конкурси.
* Творбите да са авторски.

Награди **-** ще бъдат връчени предметни награди във всяка възрастова група. Компетентно жури ще определи наградените участници в националния конкурс.

Рисунките трябва да бъдат изпратени с пощенско клеймо най-късно до **26 април 2021 г**., на адрес:

Младежки център

за конкурса “Моята България”

пл. „Стария орех” №1, ПК 15

9300 гр. Добрич

Резултатите ще бъдат обявени на 10.05.2021 г. на сайта на Младежки център – Добрич - [www.ycd.bg](http://www.ycd.bg) и на фейсбук страницата на центъра.

*Участвалите в конкурса творби остават във фонда и могат да бъдат документирани и използвани за рекламни материали и други цели на Младежки център - Добрич, без да заплаща права и обезщетения.*

*С участието си в конкурса, кандидатите приемат личните им данни да бъдат обработвани и използвани единствено за целите и осъществяването на горепосочения конкурс, съгласно изискванията на Закона за защита на личните данни и прилагането на Регламент /ЕС/2016/679 на Европейският парламент и на Съвета от 27.04.2016г.*

*За допълнителна информация: тел:* 058/60-26-91

0884 311 430 ; 0888 008 483

e-mail: info@ycd.bg